



ΕΛΛΗΝΙΚΗ ΔΗΜΟΚΡΑΤΙΑ

 ΔΗΜΟΣ ΛΕΥΚΑΔΑΣ

 Λευκάδα, 6/4/2023

**ΔΕΛΤΙΟ ΤΥΠΟΥ**

Με απόφαση της Οικονομικής Επιτροπής, την Τρίτη 4/4/2023, εγκρίθηκαν οι όροι διακήρυξης και ο καθορισμός της ημερομηνίας της δημοπράτησης του έργου **«ΕΠΙΣΚΕΥΕΣ ΣΧΟΛΕΙΩΝ ΔΗΜΟΥ ΛΕΥΚΑΔΑΣ»,** Π/Υ **321.000,00€**, η δαπάνη του οποίου θα καλυφθεί από πιστώσεις ΠΔΕ και ιδίους πόρους.

Ο ηλεκτρονικός διαγωνισμός για την **δημοπράτηση** του έργου έχει ορισθεί η **4η Μαΐου 2023**, με ημερομηνία αποσφράγισης των προσφορών την **8η Μαΐου 2023**.

Το έργο περιλαμβάνει τις κάτωθι εργασίες:

**1ο Δημοτικό Σχολείο Λευκάδας**

* επισκευή της στέγης και των στεγάστρων του κτιρίου
* μερική αντικατάσταση κουφωμάτων
* επισκευή της τοιχοποιίας και τον χρωματισμό του όπου απαιτείται
* διευθέτηση των όμβριων και την επίστρωση του προαύλιου χώρου με ασφαλτική στρώση
* βελτίωση της ράμπας ΑΜΕΑ σύμφωνα με τις προδιαγραφές
* αλλαγή εξοπλισμού Μπάσκετ και Βόλεϊ
* αντικατάσταση του ακρυλικού δαπέδου του γηπέδου ποδοσφαίρου

**Νηπιαγωγείο Περιγιαλίου**

* αντικατάσταση της στέγης του κτιρίου

**Νηπιαγωγείο Βλυχού**

* αντικατάσταση εξωτερικών κουφωμάτων

**3ο Νηπιαγωγείο Λευκάδας (Τ.Κ. Απόλπαινας)**

* αντικατάσταση της στέγης του κτιρίου

Προχωράμε ολοταχώς τις διαδικασίες ώστε να υλοποιηθούν το συντομότερο δυνατόν ουσιαστικές παρεμβάσεις στα σχολικά μας κτίρια και τους αύλειους χώρους τους, ώστε να βελτιωθούν η διαβίωση, η ασφάλεια και η εκπαίδευση των μαθητών.

 ΑΠΟ ΤΟΝ ΔΗΜΟ ΛΕΥΚΑΔΑΣ